**ΕΙΔΙΚΟΙ ΟΡΟΙ**

**Για την απευθείας ανάθεση παροχής υπηρεσιών γυμναστηρίου (για 20 άτομα για 2 μήνες) της Δομής Φιλοξενίας Ασυνόδευτων Ανηλίκων στην Πυλαία Θεσσαλονίκης, προϋπολογιζόμενης δαπάνης 322,58 ευρώ χωρίς ΦΠΑ και 400,00 ευρώ συμπεριλαμβανομένου του Φ.Π.Α.**

**CPV 79998000-6 Υπηρεσίες προγύμνασης**

1. Οι ενδιαφερόμενοι οικονομικοί φορείς θα μπορούν να καταθέσουν την προσφορά τους για το σύνολο των ζητούμενων υπηρεσιών.
2. Η κατακύρωση της προμήθειας θα γίνει στον προσφέροντα τη χαμηλότερη τιμή προσφοράς για το σύνολο των υπηρεσιών.
3. Προσφορές που αφορούν μέρος των ζητούμενων υπηρεσιών απορρίπτονται ως απαράδεκτες.
4. Η παροχή των ζητούμενων υπηρεσιών θα γίνεται κατόπιν συνεννόησης με τη Δομή, μετά από την ανάθεση της σύμβασης στον μειοδότη ανάδοχο.
5. Η προσφορά του υποψηφίου αναδόχου ισχύει και τον δεσμεύει μέχρι την 28/02/2019.
6. Η σύμβαση που θα υπογραφεί μπορεί να τροποποιηθεί κατά τη διάρκεια υλοποίησής της και κατόπιν αιτήματος της ΑΡΣΙΣ σύμφωνα με τους όρους και τις προϋποθέσεις του ν. 4412/2016
7. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
8. Η ΑΡΣΙΣ θα καταβάλλει την αξία των υπηρεσιών, που θα προμηθευτεί στα πλαίσια της παρούσας πρόσκλησης, εφόσον έχει γίνει οριστική παράδοση και παραλαβή του συνόλου της προμήθειας από τα αρμόδια όργανα της ΑΡΣΙΣ και **εντός ενενήντα (90) ημερών** την έκδοση και υποβολή από τον προμηθευτή των παρακάτω δικαιολογητικών πληρωμής:

* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, σε ισχύ (για ασφαλιστικές εισφορές του προσωπικού),
* Υπεύθυνη δήλωση του νόμου 1599/86 με την οποία ο ανάδοχος δηλώνει σε ποιους ασφαλιστικούς φορείς καταβάλει προσωπικές ασφαλιστικές εισφορές για τον ίδιο,

1. Τον προμηθευτή βαρύνουν και συμπεριλαμβάνονται στην τιμή της προσφοράς του:

α) ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.

β) τα πάσης φύσεως ασφάλιστρα για το προσωπικό του, οι δαπάνες των μέτρων προστασίας και πρόληψης ατυχημάτων εργαζομένων ή τρίτων, της αποφυγής βλαβών σε κινητά ή ακίνητα πράγματα τρίτων.

γ) τα υλικά που θα χρησιμοποιηθούν, οι δαπάνες μεταφορές, τα μεταφορικά μέσα, τα μηχανήματα και εργαλεία που θα χρησιμοποιήσει για τις ανάγκες εκτέλεσης της ζητούμενης υπηρεσίας

1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.